О Т Ч Е Т

за дейността на НЧ“В.Левски-1928“ с.Присово

за 2020 година

 2020 година беше белязана от пандемия Ковид-19.Читалищната дейност през изминалата година трябваше да бъде осмисляна от 170 годишнината от рождението на Иван Вазов , 835 години от въстанието на Асен и Петър , 100 год. от рождението на Валери Петров; от провеждането на Общински преглед за обработен фолклор „Сладкопойна чучулига“ в читалището ни като домакин.:

 До м. март животът течеше нормално./включително и дейността на читалището/:

* Отбелязани бяха традиционните зимни празници- сурвакане, именните дни по Йордановден и Ивановден;
* Голяма активност бе проявена при възпроизвеждане на традиционния Бабинден;
* Читалищни членове и ръководство оказаха пълно съдействие при честването на 15 г .пенсионерски клуб, като празника беше уважен от гости представители на дирекции в Община В.Търново. Атмосферата , която се създаде донесе много настроение и остави приятни спомени;
* Успешно се организира и не безизвестния Присовски ергенски празник – с много ентусиазъм , желание за участие и зрители , с подсигурена от читалището жива музика , която посети дома на „младоженец“ , „кръстник“ , „булката“. Селото бе огласено от сватбарско веселие. След „църковния ритуал“ за бракосъчетание всички на центъра се хванаха на хоро;
* За първи март се изработиха мартенички , подреди се изложба пред читалището. Читалищна активистка , преоблечена като баба Марта , зарадва децата от Детската градина и всички по центъра на селото;
* На 3 март се положиха цветя пред паметния знак от „Пътя на руските освободители , като преди това на каменния фундамент се развяха българско и руско знаменца;
* Осми март като за последно събра повече хора в читалището.

 До края на март месец се провеждаха редовно репетиции на двата състава: Хор „Аглика“ и Танцова формация „Присовчанка“.За жалост след обявяването на тежка пандемична обстановка всички дейности свързани с масово присъствие се замразиха. Бе отложено провеждането на Общинския фолклорен празник , както репетиции и изяви на съставите.

 Вниманието на местната общност към 170 г. от рождението на Иван Вазов бе привлечено от материали на хартиен носител подредени на видно място – на централния вход на НЧ и във фоайето на кметството , където потокът от хора бе най-голям и активен.

 През изминалата година по сериозни грижи се положиха за втория етаж , където се помещава голямата зала на библиотеката. Последните книги , струпани от дарителска акция към празника 24 май , както и други последващи , бяха усърдно подредени по азбучен ред по библиотечните етажерки. Описани са в библиотечна книга. Броят на здравите книги достигна 7000 бр./толкова , колкото бяха откраднати до 2003 г. Книгите са не само от дарения. Сред тях има и новозакупени през последните 7-8 години. При оглед на всичко налично до момента се откриха и ценни екземпляри , отпечатани още след Освобождението.

Поднови се интериора в залата. Нови завеси в читалнята внесоха уют - предпоставка за повече посещения и пребиваване на място. Библиотеката се сдоби с голям художествен портрет на В.Левски , нарисуван по поръчка от професионален художник портретист.

 През изтеклата година бе разширен абонамента на национални ежедневници.

 През 2020 по специално внимание се отдели на Танцовата формация „Присовчанка“. Закупени са кърлянки и аксесоари /пендари/ за танцьорките.

 През м. февруари се отдаде почит към Левски във фоайето на читалището , а през юни се положиха цветя пред паметника на Апостола във В.Търново.

 Сериозни ремонтни дейности по сградния фонд предстои да се извършат през 2021 година. Не можем ад подминем факта , че и през изминалата 2020 г. по изготвен и спечелен от ЧН проект по Програма ИМО към Община В.Търново се обезпечи рехабилитацията на части от уличната мрежа в селището.

 Благодарни сме на Община В.Търново – Дирекция „Култура“ за вниманието към нас , за помощта човешка и професионална , която ни оказаха за пореден път и в тежката обстановка , която все още не е отшумяла.

**П Р О Г Р А М А**

За дейността на Читалище „В.Левски-1928“ с.Присово

през 2021 година

 Дейността ще бъде съобразена с акценти при отбелязване на някои годишнини : 145 години Априлско въстание; 145 години от героичната смърт на Ботев ; 100 години от кончината на Иван Вазов; 155 години от рождението на Пенчо Славейков; 165 години – Първо българско читалище Свищов.

1. Поддържане на културно- духовен живот в селището, за което е необходимо
* Финансово обезпечаване на худ. ръководители и корепетитори
* Осигуряване на условия за репетиции
* Участие на съставите „Аглика“ и „Присовчанка“ в Общински, Регионални, Национални прегледи и конкурси
* Самостоятелни концертни програми на местно ниво и в други селища
1. Подготовка и реализиране на организация за провеждането на Общински преглед за обработен песенен фолклор „Сладкопойна чучулига“ 2021 г.
2. Разгръщане дейността на Клуб „Интересно“ и презентиране на изделия сред гражданите на Община В.Търново
3. Подсигуряване на материали за дейността на Клуб „Интересно“
4. Съвместна работа с ЦРДМ и КПИ при организиране и отбелязване годишнини на видни българи , традиционни зимни , пролетни и национални празници, в провеждането на вечери , лектории с културно исторически характер.
5. Обособяване на етно експозиция в предверието на библиотеката
6. Обогатяване на снимков материал от читалищни прояви през последните три години. Постоянна презентация в читалището.
7. Оформяне на специален кът в библиотеката свързан с името на Левски
8. Систематизиране на книжния фонд към библиотеката , получен от дарения и ново закупени книги
9. Участие в кампании за проекти към Община , Министерство на културата, ПУДООС, Фондации и др.
10. Поддържане на материалната база на читалището./частични ремонти, подновяване на инвентар ,обогатяване на книжния фонд/
11. Поддържане на контакт с други читалища в района и страната с името на Левски

Програмата на читалището е предложена в общи рамки; търпи актуализация и изменения.

Реализирането на дейностите е пряко зависимо от епидемична обстановка, която не знаем как ще се развие и през следващата година.

Малина Попова

Председател на НЧ“В.Левски-1928“

с.Присово